يالله ابلاتنا
نجمع افكارنا
ابلات راح نعطيكم اجازه هالاسبوع بس الاسبوع الجاي نبي همتكم عاد..
اي والله نبي افكار حلوه وجديده خاااصة للنشاط ماني عارفه شنو اسوي مخي مشتت
بانتظاااار الافكار المتجدده
لي عوده
عطونا بالاول الاهداف نرتبها ونرتاح
التعرف على أن دينه الاسلام وبعض اركان الاسلام الخمسة
كلمة كعبة / مسجد / حج / صلاة
العدد 10 و 9
لأنه مادرسناه اثناء غياب الاطفال قبل الاجازة
واااااي احس مالي نفس :/
استغفر الله العظيم ما أحب هالخبرة أحس ثقيلة ماادري ليش
السلام عليكم عندك اول يوم يتعرف على بعض اركان الاسلام الخمسة ( الشهادتين +الصلاة)
بعدين ثاني يوم : يميز كلمة صلاة من خلال مواقيت الصلاة
الثالث : يتعرف على العدد 9 من خلال فريضة الزكاة
الرابع : يسمس فريضة الصيام
الخامس : يتعرف على فريضة الحج
وطبعا اللاصفيات عندك تقدرين تسوين تعزيز كلمة او عدد كذلك ممكن تعطين الاطفال قيم من خلال تحفيظ آية
هاي بنات انا حضرت.
1.بتعرف على ان الله خالق الكون .
2.يتعرف على أسم الرسول عليه وسلم ونسبه.
3.يتعرف على الصلاة ركنمن الاركان الأسلام (يقراء كلمه صلاة )
4.يتعرف على خطوات الوضوء
5.يتعرف على أشهر المساجد(العدد9)
وشرايكم……………….
باسم الله
1: منبه فني عمل سجاده /حصله/اوكعبه بحسب درسج
2:منه جواز السفر
3:منبه الماي …الوضوء
بصراحة مخي موقف بس اشرايكم نحط لنا مرجع لمنبهات الحبرة
بانتظار مشاركاتكم..
ذكرتيني بخبة المنبهات
فجأة ضاق صدري :/
منبه ملابس الصلاة تتدرجين لها من اللون الابيض وين نشوفه وبعدين تطلعين لهم قطعة خام مصفطة خام ابيض وين نشوفه
بيتوصلون للحجاب ولبس الصلاة
عمل مسجد من كرتون الكلينكس وقواطي الروب :/
ممكن مشهد تمثيلي لخدامة صفكم تسأل عن حركات الصلاة وتشرحون لها
واذا هي مبدعة بالتمثيل بتقول الشهادتين وماتدرين يمكن تدخلكم الجنة ان اعلنت اسلامها
الراديو حطيه على موجة اذاعة اجنبية وخلي طفل يفر الموجات الين توصلين لصوت اذان انتي عاد مشغلته من مسجل
وخليهم يتوصلون للصلاة او المسجد او اي شي انتي ببالج
شقولج بعد
انا احب البوربوينت بالمنبهات
وممكن من خلاله تحطين شخصيات وتسوين قصة حركية
كلها خلفية واطفال تحطين صورهم وخلي في قصة الين يوصلون للهدف اللي تبينه
حطي حذاء
منو لابسة هذا حذاء ابوي بيقولون مثلا
طيب متى يلبسه لما يروح برا
طيب يا اطفال في مكان مانقدر ندشه بنعالنا عزكم الله شنو اهو
المسجد
حطي خرز وركبيه بخيط الين يصير مسباح
شنو نسوي فيه نسبح ربنا
وبس
اتمنى اكون ساعدتج
والمنبهات فادتج ولو انه مخي مقفل